Sep 30,2016
2న బ్యాంక్‌ ఆఫ్‌ ఇండియా రుణ మేళా
నవతెలంగాణ, వాణిజ్య విభాగం: 'బ్యాంక్‌ ఆఫ్‌ ఇండియా' తెలంగాణ జోన్‌ విభాగం ఆదివారం (అక్టోబరు 2న) హైదరాబాద్‌లో 'మెగా ప్రాపర్టీ షో, గృహ రుణాల ఎక్స్‌పో'ను నిర్వహించనుంది. టోలిచౌకి గెలాక్సీ థియేటర్‌ సమీపంలోని 'మెజెస్టిక్‌ గార్డెన్‌ ఫంక్షన్‌ ప్లాజా'లో ఈ ప్రాపర్టీ షో, రుణ మేళాలను నిర్వహించనున్నట్లుగా బ్యాంక్‌ జోనల్‌ మేనేజరు జి.విశ్వనాథ్‌ తెలిపారు. ఈ ఎక్స్‌పో నందు దాదాపు 50కి పైగా స్థిరాస్తి సంస్థలు వారి వెంచర్లను ప్రదర్శించనున్నారు. ఆంధ్రప్రదేశ్‌ రాజధాని ప్రాంతం విజయవాడ, విశాఖపట్నం నగరాలలోని స్థిరాస్తి సంస్థలు కూడా కొన్ని ఈ ప్రాపర్టీ షోలో పాలుపంచుకోనున్నాయని వివరించారు. ఈ మేళాలో అర్హతను బట్టి సందర్శకులకు తక్షణ రుణ మంజూరీ ఇవ్వనున్నట్లు తెలిపారు. ఈ మేళాలో తీసుకున్న గృహ రుణాలకు ప్రాసెసింగ్‌ చార్జీలు ఉండవని, వడ్డీని కూడా 9.40 శాతంగా ఉండనున్నట్లు తెలిపారు.
మీ స్నేహితులకు రికమెండ్ చెయ్యండి